
E L Ő T E R J E S Z T É S
a Képviselő-testület 2026. augusztus 31-i nyilvános ülésére

Tárgy:	Iskolai ipari mosogatógép és automata vízlágyító beszerzésére érkezett árajánlat elfogadása

Előterjesztő:		Schumacher József elnök

Előkészítette: 		dr. Varga Viktória jegyző

Tisztelt Képviselő-testület!

A Balatoncsicsói Német Nemzetiségi Önkormányzat a fenntartásában lévő Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola konyhájába ipari mosogatógép és vízlágyító berendezés beszerzését tervezi. 

A fejlesztés becsült költségére tekintettel a beszerzési szabályzat alapján árajánlatot kértünk a gépekre és azok üzembe helyezésére azzal, hogy a csatlakozási pontok kiépítése a megrendelő feladata és költsége. A megjelölt határidőig az alábbi ajánlat érkezett:

1. VISZT-TECH Kft.		bruttó 1.710.674 Ft

A beszerzési szabályzat szerint a beszerzést a képviselő-testület hagyja jóvá. A szükségest forrást az iskola működési költségeinek terhére biztosítjuk.

Kérem a Tisztelt képviselő-testületet az előterjesztés megvitatására és a határozati javaslat elfogadására.

HATÁROZATI JAVASLAT

[bookmark: _Hlk523468759][bookmark: _Hlk110501595]A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola konyhájába ipari mosogatógép és vízlágyító berendezés beszerzésére és beüzemelésére a VIST-TECH Kft. (8066 Pusztavám, Bokodi u. 9., adószám: 26357443-2-07) által adott összesen bruttó 1.710.674 Ft összegű ajánlatot elfogadja.

A képviselő-testület a szükséges forrást a 2026. évi költségvetés terhére biztosítja. 

Felhatalmazza az elnököt a vállalkozási szerződés aláírására.

Határidő: azonnal
Felelős: elnök

Szentantalfa, 2026. augusztus 27.
	                                        
		   Schumacher József
	                                                                            	                                      elnök
